এক্সপ্রেস ডেস্ক ॥ মালয়শিয়ার পর এবার মধ্যপ্রাচ্যের দেশগুলোতে ৩২ হাজার টাকায় শ্রমিক পাঠানোর উদ্যোগ নিয়েছে সরকার। প্রবাসী ও বৈদেশিক কর্মসংস্থান মন্ত্রী খোন্দকার মোশাররফ হোসেন গতকাল মঙ্গলবার এ তথ্য জানিয়েছেন। সকালে রাজধানীর আশকোনা হাজি ক্যাম্পে সরকারিভাবে মালয়শিয়ায় কর্মী পাঠানোর দ্বিতীয় ধাপের ফ্লাইট উদ্বোধন করার সময় মন্ত্রী বলেন, “আমরা মালয়েশিয়াতে জি-টু-জি পদ্ধতিতে সফল হয়েছি। মধ্যপ্রাচ্যেও আমরা আলোচনার শেষ পর্যায়ে আছি।” “এ আলোচনা শেষ হলে আমরা একই খরচে মধ্যপ্রাচ্যের বিভিন্ন দেশে জনশক্তি পাঠাতে পারবো।” সরকার জি-টু-জি পদ্ধতিতে এপ্রিলে মাত্র ৩২ হাজার টাকায় প্রথম ধাপে ১৯৮ জন শ্রমিক পাঠায় মালয়েশিয়ায়। দীর্ঘ চারমাস পর মঙ্গলবার দ্বিতীয় ধাপে ১৭২ জনের মালয়শিয়া গমনের উদ্বোধন করা হয়। গতকাল মঙ্গলবার প্রথম ফ্লাইটে ৯০ জন মালয়শিয়ার উদ্দেশ্যে রওনা দেন এবং ...